title: Aracastiello
text: Aracastiello, tamién conoixiu actualment como pardina de Camparés, yera un lugar medieval situau en l'actual municipio de Samianigo, amán d'a localidat d'Ibor.
  
  Encara bi ha restas d'un muro de bells 12 metros de largaria dencima d'un tozal dende a on s'alufran os lugars d'Ara y Avena.
  
  Toponimia
  Iste toponimo deriva d'o latín CASTELLUM + ARA ye decir "castiello d'Ara" u "castiello chunto a o lugar d'Ara".
  
  Historia
  En un documento d'o Cartulario d'o monesterio de Fanlo de l'anyo 1051 en o que Ínyigo d'Ipiés y a suya familia cambean unas propiedatz con l'abat Banzo unas propiedades, apareixen sinyando l'alcuerdo como testigos Sancho Garcianes d'Aracastiello y o suyo chirmán Aznar Garcianes (doc. 27).
  
  En 1139 o bispe de Uesca Dodón dona a Lope Galinz de Bolás a villa de Alboret "que iacebat deserta simul cum suo castello" con l'obchectivo de que la repoblara estando testigos d'a cesión, entre otros, Michaelis d'Astaun, Enneco Sanz de Gabín y Petri de Aracastelli.
  
  En un testamento de l'anyo 1182 atorgau por donya Oria de Estallo, en que dona a la limosna uescana quantas propiedatz se diz:
  
  Aracastiello estió un d'os lugars que facioron voto a Sant Indalecio en l'anyo 1187. Entre os sieglos XIV y XVI a suya ilesia yera anexa a la d'Ibor.
  
  Referencias
  
  Despoblaus d'a provincia de Uesca
  Lugars de Samianigo
  Pardinas